नेशनल डेस्क: दुनिया की सबसे ऊंची प्रतिमा 'स्टैच्यू ऑफ यूनिटी' बनाने के बाद भारत अब दुनिया का सबसे ऊंचा रेलवे ब्रिज बना रहा है। ये ब्रिज जम्मू-कश्मीर में चेनाब नदी पर बनाया जा रहा है। इस ब्रिज को बनाने की योजना पिछले कई सालों से की जा रही थी, लेकिन अब जाकर इसने आकार लेना शुरू कर दिया है, ये अपने डिजाइन और आकार के कारण काफी समय से चर्चा में है।यह पुल दिल्ली के कुतुब मीनार से 5 गुना ज्यादा ऊंचा होगा, जबकि इसकी हाइट पेरिस के एफिल टावर से भी ज्यादा होगी।एफिल टावर से ऊंचा और 1.3 किमी लंबा है ब्रिजजम्मू के रिआसी जिले में चेनाब नदी में इस ब्रिज को बनाया जा रहा है। ये एफिल टावर से भी 35 मीटर ऊंचा होगा। इसकी कुल लंबाई 1.3 किमी होगी। कहा जा रहा है कि इस ब्रिज के बनने के बाद घाटी में तरक्की का नया रास्ता खुलेगा। यह पुल कटरा और बनिहाल के बीच 111 किमी रास्ते को जोड़ेगा। ये ब्रिज उधमपुर-श्रीनगर-बारामूला रेल लिंक परियोजना का हिस्सा है। दुर्गम क्षेत्र में करीब 1100 करोड़ रुपए की लागत से बनाए जा रहे इस ब्रिज में 24000 टन इस्पात का इस्तेमाल किया जा रहा है। यह पुल 260 किलोमीटर प्रति घंटे की रफ्तार..